[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.12.2007

KOM(2007) 778 endelig

2007/0269 (COD)

Tilpasning til forskriftsproceduren med kontrol Forslag til

EUROPA-PARLAMENTETS OG RÅDETS FORORDNING

om ændring af Rådets forordning (EF) nr. 1172/98 om statistisk registrering af vejgodstrafikken, for så vidt angår de gennemførelsesbeføjelser, der tillægges Kommissionen

(forelagt af Kommissionen)

BEGRUNDELSE

1. BAGGRUNDEN FOR FORSLAGET

1.1 Ændring af udvalgsprocedurerne

Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[1], er blevet ændret ved Rådets afgørelse 2006/512/EF af 17. juli 2006[2].

Ved artikel 5a i den ændrede afgørelse 1999/468/EF er der blevet indført en ny forskriftsprocedure med kontrol i forbindelse med generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, herunder ved at lade visse sådanne bestemmelser udgå eller ved at supplere med nye ikke-væsentlige bestemmelser.

1.2. Prioriteret tilpasning og generel tilpasning

Parlamentet, Rådet og Kommissionen har i en fælles erklæring[3] vedtaget en liste over basisretsakter, som det er presserende at tilpasse til den ændrede afgørelse, således at den nye forskriftsprocedure med kontrol bliver indført heri (prioriteret tilpasning). For at forskriftsproceduren med kontrol kan finde anvendelse på andre retsakter, som vedtages efter den fælles beslutningsprocedure, og som allerede var trådt i kraft på det tidspunkt, hvor afgørelse 2006/512/EF fik virkning, siges det i den fælles erklæring, at også disse retsakter må tilpasses efter de gældende procedurer (generel tilpasning).

Kommissionen har forpligtet sig til at foretage en gennemgang af alle disse retsakter med henblik på inden udgangen af 2007 om fornødent at fremsætte forslag om tilpasning af dem til den nye forskriftsprocedure med kontrol[4].

1.3. Anvendt metode

Som nævnt i Kommissionens meddelelse til Europa-Parlamentet og Rådet af (…) har Kommissionen foretaget en grundig gennemgang af alle de retsakter, der er vedtaget efter den fælles beslutningsprocedure, for at finde frem til dem, der giver Kommissionen beføjelse til at vedtage generelle foranstaltninger, der har til formål at ændre ikke-væsentlige bestemmelser i den pågældende basisretsakt. Kommissionen har ved denne gennemgang fundet over 200 retsakter, som skal gøres til genstand for tilpasning.

Blandt disse retsakter er der også en række, der er indeholdt i Kommissionens kodifikationsprogram. Det gælder således Rådets forordning (EF) nr. 1172/98 om statistisk registrering af vejgodstrafikken[5]. Tilpasningen til den nye procedure skal, afhængigt af hvor langt fremskreden kodifikationen er, ske ved en omdannelse af kodificeringsforslaget til en omarbejdning eller, som i det foreliggende tilfælde, ved en ændring af retsakten.

2. FORSLAGETS RETLIGE ASPEKTER

Formålet med forslaget er at indsætte forskriftsproceduren med kontrol, således som den er fastsat i artikel 5a i den ændrede afgørelse 1999/468/EF.

I henhold til forordning (EF) nr. 1172/98 kan Kommissionen træffe afgørelse om tilpasning af dataindsamlingens karakteristika og indholdet i bilagene, om minimumspræcionskravene til de statistiske resultater, der indberettes af medlemsstaterne, og om gennemførelsesbestemmelserne for forordningen, herunder foranstaltninger med henblik på at tilpasse den til den økonomiske og tekniske udvikling. Da der er tale om generelle foranstaltninger, der har til formål at ændre ikke-væsentlige bestemmelser i forordningen eller at supplere den med nye ikke-væsentlige bestemmelser, bør foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.

Da basisretsakten er en forordning, skal også ændringsretsakten være en forordning.

2007/0269 (COD)

Tilpasning til forskriftsproceduren med kontrol Forslag til

EUROPA-PARLAMENTETS OG RÅDETS FORORDNING

om ændring af Rådets forordning (EF) nr. 1172/98 om statistisk registrering af vejgodstrafikken, for så vidt angår de gennemførelsesbeføjelser, der tillægges Kommissionen

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 285, stk. 1,

under henvisning til forslag fra Kommissionen[6],

under henvisning til udtalelse fra Det Europæiske Økonomiske og Sociale Udvalg [7],

efter proceduren i traktatens artikel 251[8], og

ud fra følgende betragtninger:

(1) I henhold til Rådets forordning (EF) nr. 1172/98 af 25. maj 1998 om statistisk registrering af vejgodstrafikken[9] skal visse foranstaltninger vedtages efter reglerne i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[10].

(2) Afgørelse 1999/468/EF er blevet ændret ved afgørelse 2006/512/EF, der har indført en forskriftsprocedure med kontrol i forbindelse med generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, herunder ved at lade visse sådanne bestemmelser udgå eller ved at supplere med nye ikke-væsentlige bestemmelser.

(3) Som fastslået i den fælles erklæring fra Europa-Parlamentet, Rådet og Kommissionen vedrørende afgørelse 2006/512/EF[11] må retsakter vedtaget efter proceduren i traktatens artikel 251, som allerede er trådt i kraft, tilpasses efter de gældende procedurer, for at den nye procedure kan finde anvendelse på dem.

(4) Med hensyn til forordning (EF) nr. 1172/98 bør Kommissionen navnlig tillægges beføjelser til at træffe afgørelse om tilpasning af dataindsamlingens karakteristika og indholdet i bilagene, om minimumspræcionskravene til de statistiske resultater, der indberettes af medlemsstaterne, og om gennemførelsesbestemmelserne for forordningen, herunder foranstaltninger med henblik på at tilpasse den til den økonomiske og tekniske udvikling. Da der er tale om generelle foranstaltninger, der har til formål at ændre ikke-væsentlige bestemmelser i forordningen eller at supplere den med nye ikke-væsentlige bestemmelser, bør foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.

(5) Forordning (EF) nr. 1172/98 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 1172/98 foretages følgende ændringer:

1. Artikel 3, stk. 4, affattes således:

"4. Tilpasningen af dataindsamlingens karakteristika og indholdet i bilagene fastsættes af Kommissionen. Disse foranstaltninger til ændring af ikke-væsentlige bestemmelser i denne forordning vedtages efter forskriftsproceduren med kontrol i artikel 10, stk. 3."

2. Artikel 4 affattes således:

"Artikel 4

Resultaternes præcision

De metoder, der anvendes ved dataindsamlingen og -behandlingen, skal være udarbejdet på en sådan måde, at de statistiske resultater, der indberettes af medlemsstaterne, opfylder minimumskravene til præcision under hensyntagen til vejtransportstrukturen i medlemsstaterne. Præcisionskravene fastsættes af Kommissionen. Disse foranstaltninger til ændring af ikke-væsentlige bestemmelser i denne forordning ved supplering af den vedtages efter forskriftsproceduren med kontrol i artikel 10, stk. 3."

3. Artikel 5, stk. 2, affattes således:

"2. Reglerne for indberetning af de i stk. 1 omhandlede data, herunder eventuelt statistiske tabeller baseret på disse data, fastsættes efter proceduren i artikel 10, stk. 2."

4. Artikel 6 affattes således:

"Artikel 6

Formidling af resultater

Bestemmelserne om formidling af statistiske oplysninger om vejgodstrafikken, herunder strukturen og indholdet af de resultater, der skal formidles, fastsættes efter proceduren i artikel 10, stk. 2."

5. I artikel 9 foretages følgende ændringer:

(a) Første punktum affattes således:

"De nærmere bestemmelser for iværksættelse af denne forordning, herunder foranstaltninger med henblik på at tilpasse den til den økonomiske og tekniske udvikling, fastsættes, såfremt det ikke medfører nogen uforholdsmæssig stor forhøjelse af medlemsstaternes omkostninger og/eller af de byrder, der påhviler respondenterne, efter procedurerne i artikel 10."

(b) Som stk. 2 og 3 indsættes:

"Foranstaltningerne i første og andet led, til ændring af ikke-væsentlige bestemmelser i denne forordning, herunder ved supplering af den, vedtages efter forskriftsproceduren med kontrol i artikel 10, stk. 3.

Foranstaltningerne i tredje og fjerde led, vedtages efter proceduren i artikel 10, stk. 2."

6. Artikel 10 affattes således:

"Artikel 10

1. Kommissionen bistås af Udvalget for det Statistiske Program, der er nedsat ved Rådets afgørelse 89/382/EØF, Euratom[12].

2. Når der henvises til dette stykke, anvendes artikel 4 og 7 i afgørelse 1999/468/EF, jf. dennes artikel 8.

Det tidsrum, der nævnes i artikel 4, stk. 3, i afgørelse 1999/468/EF, fastsættes til tre måneder.

3. Når der henvises til dette stykke, anvendes artikel 5a, stk. 1-4, artikel 5a, stk. 5, litra a), og artikel 7 i afgørelse 1999/468/EF, jf. dennes artikel 8.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Europa-Parlamentets vegne På Rådets vegne

Formand Formand

[1] EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).

[2] EUT L 200 af 22.7.2006, s. 11.

[3] EUT C 255 af 21.10.2006, s. 1.

[4] PE 376.314v01-00 – A6-0236/2006 (erklæring, der er knyttet som bilag til Parlamentets betænkning).

[5] EFT L 163 af 6.6.1998, s. 1. Ændret ved Europa-Parlamentets og Rådets forordning (EF) nr. 1893/2006 af 20. december 2006 (EUT L 393 af 30.12.2006, s. 1).

[6] EUT C af , s. .

[7] EUT C af , s. .

[8] EUT C af , s. .

[9] EFT L 163 af 6.6.1998, s. 1. Ændret ved Europa-Parlamentets og Rådets forordning (EF) nr. 1893/2006 af 20. december 2006 (EUT L 393 af 30.12.2006, s. 1).

[10] EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).

[11] EUT C 255 af 21.10.2006, s. 1.

[12] EFT L 181 af 28.6.1989, s. 47.